Ego, Milo de Cacennaco calumpniam quam Molismensibus faciebam de terra Nantreii quam Gulbertus de Castro Censorio eis donaverat prorsus dimitto. Pro hac concessione de caritate monachorum habui novem libras, et Hugo filius meus quendam equum, et uxor mea Aalidis unciam auri. Acta sunt hec per manum donni Roberti, abbatis Molismensis Testes ex parte monachorum: Atho capellanus, Ansculfus Calvus, Petrus de Pontesio, monachi. — De famulis: Raynerius, Engelbertus, Henricus. Ex parte mea: Norgaudus, Hugo de Foris, Odo de Caunnaco.